**INSTRUCȚIUNI PRIVIND RAPORTAREA CONCEDIILOR MEDICALE**

Toți furnizorii care au încheiată **CONVENȚIE DE ELIBERARE CONCEDII**

**MEDICALE** cu CASMB sunt obligați să raporteze **LUNAR,** atât în format electronic XML în SIUI, cât și în format letric - PDF la registratura DMS etaj 5 sau pe adresa de e-mail raportari.cm@casmb.ro, macheta de raportare - **ANEXA 14 \*1)** la ORDINUL Nr. 15/2018/1311/2017 din 5 ianuarie 2018 pentru aprobarea Normelor de aplicare a prevederilor Ordonanţei de urgenţă a Guvernului nr.158/2005 privind concediile şi indemnizaţiile de asigurări sociale de sănătate”.

Datele în format electronic (fișierul SICK) se transmit online în SIUI, folosind semnătura electronică a reprezentantului legal. Centralizatorul certificatelor de concediu medical se transmite, în format PDF, la registratura DMS etaj 5 sau pe adresa de e-mail raportari.cm@casmb.ro semnat cu semnătura electronică a reprezentantului legal al unităţii sanitare, conform “**Metodologiei de transmitere pe cale** **electronică a datelor privind certificatele medicale eliberate de medicii curanţi din unităţile sanitare care au încheiat o convenţie în acest sens cu casele de asigurări de sănătate din ORDINUL Nr. 15/2018/1311/2017 din 5 ianuarie 2018 pentru aprobarea Normelor de aplicare a prevederilor Ordonanţei de urgenţă a Guvernului nr. 158/2005 privind concediile şi indemnizaţiile de asigurări sociale de sănătate”.**

**DECLARAȚIA** privind neeliberarea certificatelor de concediu medical se completează în exclusivitate de către furnizorii de servicii medicale **care au UN singur medic** î**nscris** î**n convenţia de eliberare concedii medicale** care prescrie/eliberează certificate de concediu medical, conform **tipizatului RCM2**.

**Pentru furnizorii de servicii medicale care au mai mulți medici prescriptori** de certificate de concediu medical (spitale, clinici, societăți medicale etc.) **NU este necesar** a se completa declarația tipizat RCM2 în condițiile în care există medicicare au eliberat certificate de concediu medical, **raportarea realizându-se pe CUI/Convenție, nu pe fiecare medic în parte**.

**REZILIEREA CONVENȚIEI** se aduce la cunoștința furnizorilor prin adresa de înstiințare, **la a doua constatare** a CASMB a neraportării certificatelor de concediu medical, conform:

 **art. 5, lit. f)** “**la a doua constatare de către casele de asigurări de**

**sănătate a nerespectării obligaţiei prevăzute la art. 4 lit. b)** să raporteze

lunar caselor de asigurări de sănătate datele necesare pentru urmărirea

desfăşurării activităţii privind eliberarea certificatelor de concediu medical

din **ANEXA 4** (**CONVENŢIE privind eliberarea certificatelor de**

**concediu medical)** la ORDINUL Nr. 15/2018/1311/2017 din 5 ianuarie

2018 pentru aprobarea Normelor de aplicare a prevederilor Ordonanţei de

urgenţă a Guvernului nr. 158/2005 privind concediile şi indemnizaţiile de

asigurări sociale de sănătate”.

În condițiile în care se fac modificări în fișierele de raportare a concediilor medicale din lunile anterioare, trebuie completată CEREREA de ștergere din SIUI a unui (sau mai multe) fișier de raportare concedii medicale, conform tipizatului RCM3, care se poate trimite pe e-mail-ul raportari.cm@casmb.ro sau depune la registratura DMS la etajul 5, semnată cu semnătura electronic a reprezentantului legal. După ce s-a obținut de la Președinte acceptul de a șterge fișierul, veți fi anunțați să reîncărcați fișierul cu modificările efectuate.